'n Tweede stort sal baie handig wees in die huis - selfs 'n handstort in die onderste badkamer. Maar 'n baie aangename verblyf.
'n Absolute pragtige plek om in te bly met alles wat jy nodig het en nog meer. Daar is selfs items in daardie kombuis wat ek nie eers in my eie huis het nie. Die tuin is 'n lushof en ons hondjie het heerlik rond baljaar. Ek sou net nie sê dat dit loopafstand van die dorp af is nie (behalwe as jy 'n kranige stapper is wie se stapstewels ingepak was). Ek gaan beslis weer hier kom bly!
Baie netjies en skoon met al die geriewe wat jy verwag van oornag akkommodasie. 'n Lekker kaggel vir die koue aande gee 'n lekker atmosfeer om lekker te ontspan.
Fantastiese verblyf. Genoeg en gemaklike slap plek vir mense. Sal definitief weer eerste oorweeg word vir volgende Clarens besoek. Die slaapkamer buite met badkamer is fantasties vir ouers of paartjies.
Ons het die huis letterlik as slaap plek gebruik. DStv het nie gewerk nie, maar nie rêrig ons gepla nie. Die storte was nie great nie, maar vir die prys is dit klein goed wat nie rêrig saak maak nie. Res van die huis was mooi skoon, en warm beddens het die verblyf aangenaam gemaak. Weet net die mure en die vloer is baie dun, so as jy wil saggies poep of skinder, ander mense in die huis gaan jou vir seker hoor.
Die plek is bietjie afgeleef. Nuwe beddegoed, dikker duvets, ekstra warm komberse en groter handdoeke sal dit klaar beter maak en beter waarde vir geld. Die huis is naby aan die plakkerskamp en alhoewel daar 'n alarm is het ons steeds nie te gemaklik geslaap nie.
Ons het die naweek saam met vriende daar spandeer en het alles van die huis baie geniet! Sal vir seker weer daar wil bly! Skoon, netjies en pragtig!
Nelsbells is 'n netjies, goed toegeruste en gesellige huis vir 'n wegbreeknaweek. Die enigste negatief is dat die musiek van die township regdeur die nag gehoor kan word.
Ons het heerlik gebly by Nelsbells Cottage, ek wens net ons kon langer gebly het. Die huis en tuinwoonstel is goed en netjies uitgerus en daar is 'n lekker rustige atmosfeer. Ons sal vir seker weer daar gaan bly.
Pragtige cottage met als wat jy benodig. Ideaal vir ons familie-byeenkoms en is loopafstand van al die winkels in die dorp. Enigste nadeel van die huis is dat dit glad nie klank dig is nie. Ons het die plek nogtans baie geniet.
Soos vorige jare het ons weereens baie lekker gebly by die betrokke huis. Sal die eenheid elke jaar bespreek vir die Clarence Marathon en al my vriende wat van 'n wegbreuk hou weet al van die besonderse plek.
Die huis is baie mooi, netjies en goed toegerus met alles wat jy nodig het. Ons het baie lekker op die stoep in die son gesit en vir die berge gekyk. Dis ook stapafstand van die dorp af.
Die plek is groot en meer as wat 'n mens nodig het. Alles is daar, netjies en skoon. Die kamers is ruim en badkamers lekker groot. Die area is baie stil, rustig en baie veilig. Groot genoeg erf vir kinders om te geniet.
Ons het baie lekker gebly by Nelsbells Cottage. Dis 'n ruim, knus huis wat baie goed toegerus is en naby aan die dorp is! Ons het almal baie lekker gebly en gekuier. Sal beslis die verblyf aanbeveel!
'n Goed ingerigte plek, met alles wat jy moontlik kan nodig he. Binne stapafstand van alles af. Beslis 'n oulike plek om te oorweeg vir 'n groep vriende of 'n familie-wegbreek.
Ons sal beslis die plek aanbeveel. Dis netjies,skoon en loopafstand van die dorp af. Regtig 'n stunning plek. Jul sal nie spyt wees om die plek te huur nie!
Dit het gevoel asof jy in iemand se huis bly en nie 'n gastehuis nie, wat lekker was! Mooi uitsig vanaf lekker groot stoep. Enigste probleem is dat daar nie 'n badkamer op die 1ste vloer is nie. Sal weer gaan!
Clarens is egter toe nie die rustige dorpie wat ons verwag het nie. Die huis is prakties en groot genoeg. Ek het voor die tyd met die eienaar gepraat omdat ek bekommerd was oor die feit dat daar net een badkamer was in die huis. Ek was egter gerus gestel dat daar 'n tweede badkamer in die woonstel was. Dit sou op sigself 'n uitdaging wees, 2 badkamers tussen 8 mense, maar ons was bereid om dit te aanvaar in die lig van die goeie prys wat ons betaal. Wat die eienaar ons egter nie gesê het nie, is dat daar slegs een geiser tussen die twee badkamers is en ons het konstant te min warm water gehad. Die huis self is naby 'n informele kamp geleë en ons moes tot in die vroeë oggendure luister na doef-doef musiek. Verder is daar 'n skoolalarm wat elke uur afgaan wat die hele atmosfeer vir ons bederf het. Ek kan ongelukkig nie die gastehuis aanbeveel nie. Dit wys jou dat 'n goeie prys nie altyd kan opmaak vir slegte ligging, 'n tekort aan genoeg badkamers ensovoorts nie.